Lätist sai ühtlasi idapoolseim Europride'i korraldajamaa, olles samaaegselt ka Euroopa Liidu eesistujamaa. Lõunanaabrite pealinnas oli kohal ka Eesti seksuaalvähemuste eest seisjate esindus.
Samal teemal
Suurüritust turvasid sajad politseinikud, vastuprotestijaid oli paraadi saatma kogunenud mõnikümmend.
Riia ürituse korraldajaks on Läti lesbi-, biseksuaalide ja transseksuaalide (LGBT) õiguste eest seisev rühmitus Mozaika, mis on varem läbi viinud ka Baltimaade homokogukondade kokkutuleku Baltic Pride.
Euroopa esimene Europride-festival peeti 1992. aastal Londonis. Mullu kogunesid gei- ja lesbikogukonnad Rooma. Tuleval aastal korraldab üritustenädala ja paraadi Marseille.